Til høringsinstansene

Adressater etter liste

|  |
| --- |
|   |

|  |  |  |  |  |  |
| --- | --- | --- | --- | --- | --- |
| Dato: | 31.08.2018 | Vår ref: | 18/03903-1  | Deres ref: |   |

# Kirkebruksplan for Oslo - Høring

Styringsgruppen for kirkebruksplan i Oslo sendte 3. april ut en rapport med foreløpige forslag til hvordan noen av kirkene i byen kan endre bruk. Styringsgruppen inviterte til dialog med menighetene. Det har vært flere møter og konsultasjoner i løpet av april, mai og juni. Mange har engasjert seg – både menigheter, politikere, medier, bydeler og andre. Det har kommet inn vektige skriftlige innspill til styringsgruppens foreløpige forslag. Endret bruk av kirkene er også drøftet med ulike organisasjoner og institusjoner. For styringsgruppen har det vært viktig at dette skulle være en reell prosess, der innspill skulle bli lyttet til og tatt med i videre vurderinger og forslag.

Styringsgruppen har utarbeidet et notat som nå sendes på høring til menighetene i Oslo og andre berørte. I høringsnotatet fremmes det forslag for endret bruk av kirkebygg i fire prostier: Domprostiet, Vestre Aker prosti, Nordre Aker prosti og Søndre Aker prosti. Dette er første del av høringen om bruk av kirkene i Oslo.

Styringsgruppen trenger mer tid for å komme med anbefalinger når det gjelder kirkene i Groruddalen prosti. Det vedlagte høringsdokumentet vil derfor ikke fremme forslag for bruken av kirkene i Groruddalen i denne omgang. Styringsgruppen arbeider videre med dette prostiet – i samarbeid med prosten, menighetsrådene og andre aktører. Styringsgruppens anbefalinger om bruk av kirkene i Groruddalen vil bli sendt ut som del to i det totale høringsarbeidet. Vi vil komme tilbake med en nærmere fremdriftsplan for denne prosessen, men det er en målsetting å holde samme frist for høringssvarene.

Høringsnotatet sendes til en rekke instanser. Også andre enn de som står på listen, er velkommen til å avgi sin uttalelse.

**Svarfrist for vedlagte høring er satt til 1. november 2018.**

Kirkelig fellesråd i Oslo vil behandle saken i møte 6.desember og Oslo bispedømmeråd 17.desember.

Med vennlig hilsen

|  |  |
| --- | --- |
| Elise Sandnes | Robert Wright |
| Stiftsdirektør | Kirkeverge |

*Dokumentet er elektronisk godkjent og har derfor ingen signatur.*

Vedlegg:

* Kirkebruksplan for Oslo 2018 – Høring
* Svarskjema høring – Kirkebruksplan for Oslo

<https://kirken.no/nb-NO/fellesrad/kirkeneioslo/Kontakt/kirkebruksplan2/horingsdokument/>

Mottakere:

Menighetsråd i Oslo

Tillitsvalgte for tilsatte i KfiO og OBDR
Prostene i Oslo bispedømme

Kirkens bymisjon

Det Norske Misjonsselskap

Norges KFUM/KFUK

Areopagos

Normisjon

Storsalen menighet

Diakonissehuset Lovisenberg

Bydelene

Oslo kommune

Arbeiderpartiet

Fremskrittspartiet

Høyre

Kristelig Folkeparti

Miljøpartiet De Grønne

Rødt

Senterpartiet

Sosialistisk Venstreparti

info@nms.no

|  |  |  |
| --- | --- | --- |
|   |   |   |